EkBass/fiwiki-20250220-pages-articles huggingface dataset:
Akordi (taloustiede)

Akordi on velallisen ja velkojien välinen sopimus, joka yleensä tarkoittaa velkojen osittaista tai täydellistä anteeksiantamista konkurssin uhatessa tai sen aikana. Velkojien enemmistö voi myös vaatia pakkoakordia. ==Lähteet== Luokka:Yritysrahoitus Luokka:Sopimusoikeus
Tulenkantajat (lehti 1924–1930)

Tulenkantajat oli Nuoren Voiman Liiton kirjallisen harrastuspiirin julkaisema albumi, josta myös Tulenkantajien taiteilijaryhmittymä sai nimensä. Albumi ilmestyi vuodesta 1924 alkaen neljä kertaa ja sitä seurannut samanniminen aikakauslehti vuosina 1928–1930.Agneta Rahikainen, Edith – Runoilijan elämä ja myytti, s. 263, suom. Jaana Nikula, Schildts & Söderströms, 2014 ISBN 978-951-52-3359-2 Lehden näytenumero julkaistiin marraskuussa 1928. Päätoimittajana oli ensin Erkki Vala,Tulenkantajat. Näytenumero (digi.kansalliskirjasto.fi) myöhemmin Olavi Paavolainen. Lehteä julkaisi Tulenkantajain osakeyhtiö, jonka toiminta lakkasi huhtikuussa 1930.Jaakko Paavolainen: Olavi Paavolainen: Keulakuva, s. 95–99 Helsinki: Tammi, 1991. ISBN 951-30-9792-7 Sen jälkeen julkaisijana oli Oy Elävä taide, mutta syys- lokakuun 1930 kaksoisnumero jäi lehden viimeiseksiTulenkantajat-lehti syys- lokakuu 1930 (digi.kansalliskirjasto.fi). Lehden perustajiin kuulunut Yrjö Jylhä omisti Tulenkantajat oy:ssä kaksi osaketta ja joutui yhtiön konkurssin jälkeen maksamaan 6 500 markkaa sen velkoja omista varoistaan.Timo Leinonen, Yrjö Jylhä. Runoilijan muotokuva. s. 11 Sovittelu Turku 2020 Yhtiön jäämistön selvittäjänä toimi Urho Kekkonen. Erkki Vala perusti lehden vuonna 1932 uudelleen samalla nimellä Tulenkantajat, ja se ilmestyi vuoteen 1939Minna Maijala, Tarinapuhe myöntää kertojan vallan. Kanava 5/2021 s. 57. ==Lähteet== * ===Viitteet=== == Aiheesta muualla == * Tulenkantajat-lehden vuosikerrat 1924–1930 digitoituna Kansalliskirjastossa Luokka:Ilmestymästä lakanneet suomalaiset aikakauslehdet Luokka:Suomalaiset kirjallisuuslehdet Luokka:Tulenkantajat
Tornionjoen rautatiesilta

Tornionjoen rautatiesilta Torniossa on Suomen ja Ruotsin rajan Tornionjoessa ylittävä, kansainväliselle rautatieliikenteelle tarkoitettu silta. 410 metrin pituinen silta on valmistunut 1919, ja se rakennettiin Suomen ja Ruotsin rautatiehallitusten yhteistyönä. Sillassa on yksi harvoin käytetty avattava siltajänne, joka kääntyi vaakatasossa keskuspilarin ympäri. Kääntyvä jänne sijaitsee Ruotsin puolella, ja se muutettiin kiinteäksi 22. lokakuuta 1985. Siltakannella oleva Suomen ja Ruotsin välinen rautatieosuus on raideleveyseron vuoksi jouduttu toteuttamaan nelikiskoraiteena. Suomessa käytössä on leveäraiteinen 1 524 mm:n raideleveys, kun taas Ruotsissa on käytössä standardilevyinen 1 435 mm:n raideleveys. == Lähteet == == Aiheesta muualla == Luokka:Tornion liikenne Luokka:Haaparannan liikenne Luokka:Suomen rautatiesillat Luokka:Tornion rakennukset ja rakennelmat Luokka:Ruotsin ja Suomen raja
Macrodactyla doreensis

Macrodactyla doreensis on pitkälonkeroinen merivuokko. Se elää symbioosissa vuokkokalojen kanssa ja pärjää huolellisella hoidolla meriakvaariossakin.Macrodactyla doreensis; Corkscrew or Long Tentacle Anemones in Captive Systems Wet Web media == Ulkonäkö ja koko == Macrodactyla doreensis kasvaa halkaisijaltaan puolimetriseksi. Sen lonkerot ovat pitkät, kiharat ja suhteellisen harvassa.Edge of reef Lonkeroiden väri vaihtelee, mutta pohjalevy on punasävyinen.Pet Education == Levinneisyys ja elinympäristö== Macrodactyla doreensis on kotoisin Tyynenmeren länsiosista. Se elää hiekkapohjalla, missä sen keskuslevyn alapuolinen runko-osa on yleensä kokonaan hiekkaan kaivautuneena. Se elää luonnossa matalissa vesissä, alle viiden metrin syvyydessä. Akvaariossa se tarvitsee kymmenen senttiä paksun hiekkakerroksen. == Elinkumppanit == Tämän vuokon kanssa tavattuja vuokkokalalajeja ovat seepravuokkokala, kiilavuokkokala, samettivuokkokala sekä kaulusvuokkokala (Amphiprion perideraion) ja satulavuokkokala (Amphiprion polymnus). == Lähteet == == Aiheesta muualla == *The Aquarium Wiki Luokka:Merivuokot
Robert Cecil Beavan

Robert Cecil Beavan (1841 – 3. helmikuuta 1870) oli brittiläinen lintutieteilijä ja ammattisotilas, arvoltaan kapteeni. Beavan palveli Bengalissa 10 vuotta. Lyhyeksi jääneen elämänsä aikana hän keräsi lintuja ja niiden munia. Hänen kokoelmansa sijoitettiin British Museumiin Arthur Hayn ja Godman-Salvinin kokoelmien yhteydessä. Beavan kirjoitti lintutieteellisiä artikkeleita The Ibis-lehteen ja Proceedings of the Zoological Society of London -julkaisuun. Hän työskenteli toisinaan yhdessä Allan Octavian Humen kanssa. Vuonna 1864 Beavan työskenteli Barrackporessa, ja seuraavan talven hän vietti Maunbhoomin alueella, jota olivat aikaisemmin tutkineet Samuel Tickell ja Edward Blyth. Havainnoistaan hän kirjoitti Ibikseen artikkelin "Notes on various Indian Birds" (1865). Myöhemmin hän keräili Andamaaneilla ja Robert Christopher Tytlerin avustuksella kirjoitti aiheesta Ibikseen artikkelin "The Avifauna of the Andaman Islands" (1867). Beavan lähetettiin jo kerran kotiin hänen sairastuttuaan, mutta hän palasi Intiaan. Toisella kerralla hän kuoli merellä matkalla Englantiin. Hänen veljensä Reginald C. Beavan oli myös ornitologi. Beavan keräsi ensimmäisenä harlekiinitulkun (Pyrrhula erythaca). Hän kuvaili ja nimesi ensimmäisenä andamaanienkukaalin (Centropus andamanensis), andamaaniendrongon (Dicrurus andamanensis) ja andamaanienhaukkapöllön (Ninox affinis).ITIS == Lähteet == * Natural History Museum Luokka:Brittiläiset ornitologit Luokka:Vuonna 1841 syntyneet Luokka:Vuonna 1870 kuolleet
Reginald Beavan

Reginald Beavan (20. syyskuuta 1843 nyk. Uttarakhand, Intia – 12. toukokuuta 1927 Radnorshire, Wales) oli brittiläinen eläintieteilijä, joka tutki erityisesti kaloja ja julkaisi teoksen Handbook of the freshwater fishes of India vuonna 1877. Hänet sekoitetaan säännöllisesti veljeensä lintutieteilijä Robert Cecil Beavaniin, joka kuoli jo vuonna 1870. Myös Reginald tutki lintuja, ja hän keräsi useita lajeja, jotka Robert myöhemmin kuvaili. == Lähteet == * Zoonomen/Collocalia esculenta affinis/Beavan == Aiheesta muualla == * AMNH Luokka:Brittiläiset eläintieteilijät Luokka:Brittiläiset ornitologit Luokka:Vuonna 1843 syntyneet Luokka:Vuonna 1927 kuolleet
Elokuvaneuvos

Elokuvaneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko . Arvonimi myönnettiin ensimmäisen kerran vuonna 1967. Vuosien 1918–2013 aikana elokuvaneuvoksen arvonimi on myönnetty seitsemälle henkilölle. Nro Päivämäärä Henkilö Ammatti tai arvo Kotipaikka Lähteet 1. 5.5.1967 T. J. Särkkä filosofian maisteri Helsinki Peter von Bagh: ”Särkkä Toivo”. Sininen laulu. Yle.fi . Viitattu 6.1.2009. 2. 8.6.1979 Aimo Jäderholm toimitusjohtaja, elokuvaaja Helsinki 3. 8.12.1989 Hans Haataja elokuvaohjaaja, tuotantopäällikkö Helsinki 4. 8.12.1989 Veikko Laihanen toimitusjohtaja Helsinki 5. 14.12.1990 Kari Uusitalo päätoimittaja, valtiotiet. maist. Hyvinkää Aulikki Autio: ”Uusitalo, Kari”. Hyvinkään kaupunginkirjasto. 10.10.2006. Viitattu 6.1.2009. 6. 28.5.1999 Ere Kokkonen elokuvaohjaaja, teatterinjohtaja Nurmijärvi ”Ere Kokkonen 70 vuotta”. Elisa.net. 6.7.2008. Viitattu 6.1.2009. 7. 28.6.2002 Jukka Mäkelä toimitusjohtaja, ekonomi Helsinki 8. 11.12.2015 Juha ”Jussi” Mäkelä toimitusjohtaja, kauppatieteiden maisteri Helsinki Tasavallan presidentin 11.12.2015 myöntämät arvonimet (pdf) . vnk.fi. Viitattu 9.3.2016.Juha "Jussi" Mäkelä sai elokuvaneuvoksen arvonimen, elokuvauutiset.fi. Viitattu 9.3.2016. == Lähteet == Luokka:Suomalaiset arvonimet Luokka:Suomen elokuva
Tätä elämätä

Tätä elämätä (VIP 83108) on Karma-yhtyeen vuonna 1983 ilmestynyt neljäs ja viimeiseksi jäänyt studioalbumi. == Kappaleet == A-puoli: #"Tätä elämätä" - 2:19 #"Beatles-poika" - 4:02 (Karma Chameleon) #"Tipparellulla taivaaseen" - 3:24 #"Aamuaurinko valaistusta luo" - 2:12 #"Tiina Lilla" - 3:33 B-puoli: #"Rovaniemen markkinoilla" - 3:52 #"On elämä niin kummaa" - 2:38 #"Vanhaa koiraa ei saa istumaan" - 2:42 #"Tauno Tonni" - 3:41 #"Lemhellin sua" - 3:12 ==Muusikot== *Timo Tervo - laulu, rummut *Leif Kiviharju - basso, laulu *Risto Pelli - kosketinsoittimet, laulu *Ilpo Murtojärvi - kitara *Jukka Virtanen - rummut, laulu (A1 ja A3) ===Muut tekijät=== *Veijo Mäki - äänitys ja miksaus Luokka:Vuoden 1983 albumit Luokka:Karman albumit
Raivo, Pitkä marssi

Raivo, Pitkä marssi on ensimmäinen osa Stephen Kingin julkaisemasta Richard Bachman -kirjat (The Bachman Books) -kokoelmasta, johon on koottu hänen varhaisia, Richard Bachmanin nimellä kirjoitettuja teoksia. Kirja sisältää seuraavat kaksi tarinaa: Raivo (Rage, 1977) ja Pitkä marssi (The Long Walk, 1979). Kirjan tarinoista Raivo omaa tätä nykyä hyvin kiistanalaisen maineen sen kouluammuskeluteemansa vuoksi, sillä teos yhdistettiin peräti viiteen Yhdysvalloissa tapahtuneeseen kouluampumiseen ja panttivankitilanteeseen vuosina 1988-1997,Jerry Buckley: The Tragedy in Room 108. U.S. News and World Report. 1993-10-31. joista viimeisin, Heath High Schoolin ammuskelu Kentuckyssa vuonna 1997, vaikutti lopulta Kingin päätökseen poistaa tarina lopullisesti uudemmista kirjapainoksista. Pitkä marssi oli Kingin mukaan hänen ensimmäinen kirjoittamansa romaani; hän aloitti sen työstämisen jo vuosina 1966–67 Mainen yliopiston fuksivuosinaan, noin kahdeksan vuotta ennen kuin hänen ensimmäinen julkaistu romaaninsa Carrie julkaistiin vuonna 1974. ==Juonet== ===Raivo=== Placervillen lukiota käyvä Charlie on kokenut kovia, minkä takia hän on koulun ongelmatapauksia. Pian käykin niin, että Charlie sekoaa täysin, tappaa aseellaan luokan opettajat ja pitää oppilaita panttivankeinaan. Virkavallan piirittäessä koulua Charlie valottaa panttivangeilleen ongelmansa. ===Pitkä marssi=== Garraty ja 99 muuta nuorukaista osallistuu vaaralliseen armeijan järjestämään kilpailuun, jossa tarkoituksena on kävellä halki osavaltioiden niin kauan, kunnes hidastelijat on ammuttu pois pelistä. Vain pisimpään hengissä pysynyt voi voittaa, eikä hopeasijaa jaeta kenellekään. ==Lähteet== Luokka:Richard Bachman -kirjat
Colin Murdock

Colin Murdock (s. 9. syyskuuta 1958 Calgary, Alberta) on kanadalainen ääninäyttelijä, joka on tehnyt äänirooleja animaatioihin 1990-luvulta lähtien. Hänet tunnetaan kenties parhaiten Beast Wars: Transformersista, Transformers: Energonista ja Storm Hawksista. Murdock on tehnyt myös useita sivurooleja animaatioihin Gadget and the Gadgetinis, Sabrina's Secret Life ja Baby Looney Tunes. ==Lähteet== * Colin Murdock TV.comissa Luokka:Kanadalaiset ääninäyttelijät Luokka:Vuonna 1958 syntyneet Luokka:Elävät henkilöt
Whitefishin rautatieasema

Whitefishin rautatieasema (lyh. WFH) on rautatieasema Flatheadin piirikuntaan kuuluvassa Whitefishin kaupungissa Montanassa, Yhdysvalloissa. Liikennepaikka sijaitsee BNSF Railwayn omistaman Hi Line- ja Kootenai River -rataosien yhtymäkohdassa noin 410 kilometriä Spokanesta itään. Rautatieaseman rakensi Great Northern Railway ja se avattiin 1927 yhdistettynä rautatieasemana, tavaratoimistona ja aluehallintotoimistona. Nykyisin rakennuksen omistaa BNSF Railway, joka vuokraa rakennuksesta toimitilaa. Chicagon ja Seattlen välillä liikennöivän kansallisen matkustajajunayhtiö Amtrakin intercityjuna Empire Builder pysähtyy asemalla päivittäin. Käyttäjämäärillä mitattuna Whitefish on Empire Builderin reitin vilkkain väliasema heti Minneapolisissa sijaitsevan Midwayn rautatieaseman jälkeen. Asemarakennus lisättiin kansalliseen historiallisten paikkojen rekisteriin vuonna 2002. ==Aiheesta muualla== * Amtrak: Whitefish station * Great American Stations: Whitefish Luokka:Montanan liikenne Luokka:Yhdysvaltain rautatieliikennepaikat
Martsialnyje vody

Martsialnyje vody () on kylä ja parantola Karjalan tasavallan Kontupohjan piirin Petrovskin kunnassa, 50 kilometrin päässä Petroskoista luoteeseen. Martsialnyje vody on Venäjän ensimmäinen parantola. Se avattiin vuonna 1719 Pietari Suuren asetuksella. Rautapitoiset lähteet oli löydetty vuonna 1714. Hoidoissa käytetään rautapitoista vetykarbonaattisulfaattivettä ja mutaa. Työntekijöitä on 240. Vuodessa hoitoja saa noin 5 000 asiakasta. Parantolan alueella toimii Martsialnyje vodyn museo, johon kuuluu Apostoli Pietarin kirkko, kaksi paviljonkia, vartijan talo ja luonnonmuistomerkkejä.Martsialnyje vodyn museo on huolestuttavassa tilassa. Karjalan Sanomat 25.2.2009 ==Lähteet== * Venäjän vanhin parantola vetää amerikkalaisiakin. Karjalainen 30.7.2008 ==Aiheesta muualla== *Oleg Mošnikov, 2011: Luovuus sykkii kylpylätaajamassa (Carelia 2-2011) *Pietari Suuri ja Karjala - Lyhyt historiallinen kuvaus (gov.karelia.ru) *Martsialnyje vody-museo (komart.karelia.ru) Luokka:Kontupohjan piirin asutut paikat Luokka:Kylpylät
Don Brown

Donald "Don" Brown on kanadalainen ääninäyttelijä, joka on ääninäytellyt animaatioissa vuodesta 1990 lähtien. Hän toimi muun muassa Tom-kissan äänenä Tom and Jerry Talesissa. Useimmiten Brown tunnetaan dubbauksistaan animen parissa, jota hän on tehnyt vuodesta 1994. Dubbauksiin kuuluvat muun muassa Dragon Ball Z, Inuyasha, MegaMan: NT Warrior ja Hamtaro. ==Lähteet== *CrystalAcids Luokka:Kanadalaiset ääninäyttelijät
Hellhound

Hellhound oli vuonna 1976 perustettu tamperelainen uuden aallon punkyhtye. Se julkaisi kaikkiaan kolme singleä ja yhden albumin ennen hajoamistaan 1980-luvun alussa. Hellhoundin perustivat koulukaverit J-V "Väiski" Sappinen (laulu) ja Jyrki Mattila (kitara) yhdessä Jorma Peltosen (basso) ja Arto Lepistön (rummut) kanssa. Lepistön korvasi pian Sappisen ja Mattilan entinen koulukaveri Pekka Lehto, jota kuitenkin seurasi rumpalina ennen ensilevytystä Manu Ojanen. Hellhoundin ensimmäinen single oli 1978 julkaistu "Suomi 60"/"Kasvot". Levyllä Ojanen ei vielä soittanut rumpuja, vaikka sen kansikuvassa esiintyykin, vaan niistä vastasivat B-puolella Kollaa kestään Jyrki Siukonen ja A-puolella Alwari T:n Seppo Tammilehto. Toiseksi kitaristiksi tuli Jari Granholm. Toinen single "Pakoon neonarmeijaa" ilmestyi vuonna 1979 ja sen jälkeen ainoaksi jäänyt albumi Soitetaan rock'n'rollia. Toiselle paikkakunnalle opiskelemaan muuttaneen Jorma Peltosen korvasi bassossa ex-Tinneri Retsa Laine. Granholm ja Ojanen jättivät myös yhtyeen ja bassoon tuli ex-Popeda Ilpo Ainiala ja rumpuihin ex-Ducks Matti Palmutie. Tällä kokoonpanolla syntyi viimeiseksi jäänyt single "Auringonpilkkuja" vuonna 1980. Tämän jälkeen yhtye toimi vuoden verran ennen hajoamistaan. Hellhound on keikkaillut satunnaisesti alkuperäiskokoonpanolla 1980-luvun alkupuolella, vuonna 1993 Tullikamarilla "Isi, mitä oli punk" -tapahtumassa ja pari kertaa vuonna 2008. Hellhound oli mukana kahdella kappaleella vuonna 1979 ilmestyneellä Pistä paremmaksi -kokoelmalla. Samalla levyllä on myös Räime- yhtyeen kappaleet "Ottaa päähän" ja "Katala maailma". Räime oli käytännössä Hellhoundin sivuprojekti, jossa Hellhoundin soittajat esiintyivät salanimillä. == Diskografia == === Singlet === * "Suomi 60"/"Kasvot" (Rokit, 1978) * "Pakoon neonarmeijaa"/"Ota mut uudestaan" (Rokit, 1978) * "Auringonpilkkuja"/"Hunningolla" (Rokit, 1980) === Albumi === * Lisäksi kokoelmilla Pistä paremmaksi kappaleet "Ota mut uudestaan", "Olet mulle outo" ja "Elämä" sekä 2009 ilmestyneellä kattavalla suomipunkboxilla Punk ja Yäk kappalellaan "Pakoon neonarmeijaa". == Aiheesta muualla == * Hellhound Myspacessa == Lähteet == * Hellhound Finnmusic.netin tietokannassa Luokka:Suomalaiset punkyhtyeet
Jorge Gurgel

Jorge Valente Gurgel (s. 25. tammikuuta 1977 Fortaleza, Brasilia) on brasilialais-amerikkalainen vapaaottelija ja brasilialaisen ju-jutsun (BJJ) ammattilainen. Gurgelin tilastot ovat 14-7-0 ja hän on otellut urallaan sekä UFC:n välisarjassa että Strikeforcen tapahtumissa. Gurgel oli yksi kilpailijoista UFC:n tuottaman Ultimate Fighter -televisiosarjan toisella tuotantokaudella, jossa hänen valmentajanaan toimi Rich Franklin. == Kilpailulliset saavutukset == Gurgel on kuusinkertainen Brasilian-mestari, NAGA SuperFight -mestari ja ACC Light Weight -mestari. Hän on voittanut useita kertoja Gi/No Gi -tapahtuman. ==Ottelut== Tulos Tilasto Vastustaja Ratkaisu Tapahtuma Päivämäärä Erä Aika Paikka Huomautuksia Voitto 14-7 Billy Vaughan Luovutus (Giljotiinikuristus) Strikeforce: Feijao vs. Henderson 5.3.2011 1 0:44 Columbus, Ohio Ottelu kevytsarjassa Tappio 13-7 KJ Noons Tyrmäys (Lyönnit) Strikeforce: Houston 21.9.2010 2 0:19 Houston, Texas Ottelu kevytsarjassa Tappio 13-6 Billy Evangelista Kaikin tuomariäänin ShoMMA 4: Gurgel vs. Evangelista 6.11.2009 3 5:00 Kalifornia Ottelu käytiin 160 paunan (72.5kg) ylärajaa käyttäen. Voitto 13-5 Conor Heun Kaikin tuomariäänin ShoMMA 2: Villasenor vs. Cyborg 19.5.2009 3 5:00 Kent, Washington Ottelu käytiin 160 paunan (72,5 kg) ylärajaa käyttäen. Tappio 12-5 Aaron Riley Kaikin tuomariäänin UFC 91: Couture vs. Lesnar 15.11.2008 3 5:00 Nevada Voitti "Illan ottelu" -palkinnon. Tappio 12-4 Cole Miller Luovutus (Triangle Choke) UFC 86: Jackson vs. Griffin 5.6.2008 3 4:48 Nevada Voitto 12-3 John Halverson Kaikin tuomariäänin UFC 82: Pride of a Champion 1.3.2008 3 5:00 Ohio Tappio 11-3 Alvin Robinson Kaikin tuomariäänin UFC 77: Hostile Territory 20.10.2007 3 5:00 Ohio Voitto 11-2 Diego Saraiva Kaikin tuomariäänin UFC 73: Stacked 7.6.2007 3 5:00 Sacramento, Kalifornia Voitti "Illan ottelu" -palkinnon. Voitto 10-2 Danny Abbadi Haja-äänin UFC 63: Hughes vs. Penn 23.9.2006 3 5:00 Anaheim, Kalifornia Tappio 9-2 Mark Hominick Kaikin tuomariäänin UFC Ultimate Fight Night 5 28.5.2006 3 5:00 Nevada Voitto 9-1 Jason Ireland Luovutus (Guillotine Choke) KOTC - Payback 25.2.2005 3 2:25 Ohio Voitto 8-1 Gin Minajev Luovutus (Guillotine Choke) EC 56 - Extreme Challenge 56 26.3.2004 3 1:00 Minnesota Voitto 7-1 Joe Jordan Luovutus (Guillotine Choke) EC 56 - Extreme Challenge 56 26.3.2004 1 1:55 Minnesota Voitto 6-1 Steve Kinnison Luovutus (Guillotine Choke) FFC 8 - Freestyle Fighting Championships 8 5.3.2004 2 1:08 Mississippi Tappio 5-1 Masakazu Imanari Luovutus (Heel Hook) ZST - Grand Prix Opening Round 23.11.2003 1 0:32 Tokio Voitto 5-0 Luke Spencer Luovutus (Iskut) ACC 1 - Absolute Combat Challenge 1 19.6.2003 3 1:55 Ohio Voitto 4-0 Justin James Luovutus (Armbar) VFC 4 - Wildcard 19.4.2003 1 3:51 Iowa Voitto 3-0 Gin Minajev Luovutus (Choke) ICC 1 - Retribution 12.1.2003 1 2:18 Minnesota Voitto 2-0 Calib Carr Luovutus (Armbar) UW - St. Cloud 2 16.3.2002 1 0:18 Minnesota Voitto 1-0 Elvin Rodriguez Luovutus (Armbar) UW - St. Cloud 2 16.3.2002 1 1:10 Minnesota Luokka:Brasilialaisen jujutsun harjoittajat Luokka:Brasilialaiset vapaaottelijat Luokka:Vuonna 1977 syntyneet Luokka:Elävät henkilöt
Vimma, Juokse tai kuole

Vimma, Juokse tai kuole on toinen osa Stephen Kingin julkaisemasta Richard Bachman -kirjat (The Bachman Books) -kokoelmasta, johon on koottu hänen varhaisia, Richard Bachmanin nimellä kirjoitettuja teoksia. Kirja sisältää seuraavat kaksi tarinaa: Vimma (Roadwork, 1981) ja Juokse tai kuole (The Running Man, 1982). Juokse tai kuole -tarinasta on valmistunut vuonna 1987 elokuva Juokse tai kuole, joka perustuu tarinaan löyhästi. Elokuvan on ohjannut Michael Glaser ja pääosassa on Arnold Schwarzenegger. Ilmestyessään elokuva jakoi pääasiassa mielipiteitä hyvän ja keskitason välillä, tosin Stephen King on itse myöntänyt se kuuluvan yhteen hänen vähiten pitämiin filmaattisiin adaptioihin omista kirjoistaan, yhtenä syynä elokuvan ja kirjan välinen runsas eroavaisuus. Kyseisen elokuvan pohjalta on tehty myös Emerald Softwaren vuonna 1989 kehittämä samanniminen videopeli, joka on julkaistu muun muassa Amigalle ja Commodore 64:lle. ==Juonet== ===Vimma=== Bart Dawesilla on kovat ajat, kun tietyö uhkaa jyrätä hänen työpaikkansa ja hänen asuntonsa, joihin hän on kiintynyt. Kun Bart ottaa lopputilin ja vaimo ottaa eron, hän on äkkiä taistelemassa tietyötä vastaan yhdenhengen armeijana. ===Juokse tai kuole=== Vuonna 2025 B-kansalainen, Ben Richards, liittyy mukaan "Juokse tai kuole" -televisio-ohjelmaan palkintorahojen toivossa, jotta saisi hankituksi sairaalle tyttärelleen parempia lääkkeitä. Hän joutuu ohjelmassa pakenemaan ympäri Amerikan mannerta, kun koko kansa ajaa häntä verenhimoisesti takaa. ==Lähteet== Luokka:Richard Bachman -kirjat
Alfred Saalwächter

Alfred Saalwächter (10. tammikuuta 1883 Neusalz an der Oder (nykyään Nowa Sól, Puola), Saksan keisarikunta – 6. joulukuuta 1945 Moskova, Neuvostoliitto) oli saksalainen sukellusvenekapteeni ensimmäisessä maailmansodassa ja kenraaliamiraali toisessa maailmansodassa. Toisen maailmansodan alkaessa syyskuussa 1939 Saalwächter sai lännen laivastoryhmän komentajuuden. Hänen vastuualueeseensa kuuluivat Pohjanmerellä suoritetut operaatiot. Tehtävässään hän ajautui erimielisyyksiin laivueiden komentajien kanssa. Tammikuussa 1940 Saalwächter ylennettiin kenraaliamiraaliksi. Yhdessä amiraali Rolf Carlsin kanssa hän vastasi operaatio Weserübungin laivaston taktiikasta. Kesästä 1940 alkaen hän johti saksalaisten pintaoperaatioita Pohjois-Atlantilla ja Englannin kanaalissa. Yksi näistä oli operaatio Kerberos, jossa kolme raskasta risteilijää tukialusten kera kulki helmikuussa 1942 Atlantilta kanaalin kautta Saksaan. Saalwächter jäi eläkkeelle marraskuussa 1942. Etenevä puna-armeija vangitsi hänet kesäkuussa 1945 ja kuljetti Moskovaan sotaoikeuteen, jossa häntä vastaan esitettiin tekaistuja sotarikossyytteitä. Hänet teloitettiin 6. joulukuuta 1945 Moskovassa. Venäläinen tuomioistuin palautti hänen maineensa vuonna 1994. Luokka:Kriegsmarinen amiraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1883 syntyneet Luokka:Vuonna 1945 kuolleet
Keskijärvi (Joensuun kylä)

Keskijärvi on kylä Joensuussa Kiihtelysvaaran alueella. Se sijaitsee Joensuu−Ilomantsi-tien läheisyydessä. Joensuuhun on matkaa 30 kilometriä, Kiihtelysvaaraan alle 20 kilometriä. Kylässä on noin 60 taloutta. Kokoontumispaikkana on kylätalo. Lähin kauppa on Heinävaarassa. Kylän alueella on Hiidenvaaran luontopolku, uimaranta, laavuja sekä urheilukenttä. Kylässä toimii ProAgria Pohjois-Karjalan kalanviljelylaitos.ProAgria Pohjois-Karjala Kylä on Keskijärven ja Ylisen rannalla. Järvi on houkutellut kylän alueelle paljon kesäasukkaita. Keskijärvellä ja sen naapurikylällä Röksällä on yhteinen kylätoimikunta. Keskijärven koulu toimi 1990-luvun alkuun asti. Alakoululaiset ovat sen jälkeen käyneet Heinävaaran koulua. Yläkoululaiset kulkevat Kiihtelysvaarassa. ==Merkkihenkilöitä== Kylässä asui kansanedustaja ja puoluesihteeri Eino Poutiainen. Hänen muistolaattansa paljastettiin Keskijärven kylätalolla 23. heinäkuuta 2005. Sen on suunnitellut kuvanveistäjä Reetta Gröhn-Soininen. ==Lähteet== Luokka:Kiihtelysvaaran kylät
Huhtilampi

Huhtilampi on kylä Joensuun Kiihtelysvaarassa. Joensuun keskustaan on matkaa noin 50 kilometriä, Kiihtelysvaaran kirkonkylälle noin 10 kilometriä. Huhtilammen kylä sai asukkaansa 1500-luvun lopulla. Vuoden 1590 maakirjan mukaan ensimmäiset huhtilampilaiset ovat olleet Simana Ahponpoika, Wasila ja Michifara Togloinen, Kuisma Timonpoika ja Olexie Ertonpoika, kaikki karjalaissukuisia ortodokseja. Vuonna 1618 kylässä oli 14 tilaa, ja vuonna 1631 - 22 (kaikki karjalaissukujen hallussa). Ensimmäinen luterilainen kylän asukas mainitaan vuonna 1645 (populi Niilo Tahvanpoika). Jo 1630-luvulla ja etenkin ruptuurisodan aikana alkoivat karjalaiset paeta Venäjän puolelle, Tveriin, Tihvinään ja Ilmajärven alueelle. Vuonna 1690 ei mainita enää lainkaan ortodoksisukuja kylässä. 1700-luvun alussa Huhtilammessa oli 11 taloa, vuosina 1810 ja 1855 - 32 taloa. Vuoden 1850 henkikirjan mukaan kylässä asui 589 ihmistä, niistä talolliset - 224, lampuodit - 74, torpparit - 62, käsityöläset - 3, palkolliset - 62, ja loiset - 164. Vuonna 1878 Huhtilammen väkiluvuksi saatiin 625 henkilöä. Vuoden 1938 henkikirjassa torppareiden ja lampuotien osuus on jyrkästi vähentynyt, loiset ovat muuttuneet positiivisemman termin mukaan työläisiksi. Koko kylän väkiluku oli silloin 787 henkeä. Huhtilammessa avattiin koulu vuonna 1905. 1900-luvulla eri aikoina kylässä toimi 2-3 kauppaa, posti, puhelinkeskus, osuuskassa, työväenyhdistys, maamiesseura ja karjantarkkailuyhdistys. Kylän koulu loppui vuonna 2006, kauppa edellisenä vuonna. Huhtilammen kyläsivujen mukaan "Huhtilammen kylä edustaa Vaara-Karjalassa järven rantaan syntynyttä asutusta viljelyksineen. Kaunis maisemakuva ja hyvin säilynyt perinteinen kylärakenne muodostavat kulttuurimaiseman keskeiset arvot. Lähistöltä löytyy myös monia ulkoilureittejä luontoon kaipaavalle." ==Lähteet== ==Aiheesta muualla== *Huhtilammen kyläsivut (arkistoitu) *Huhtilampi. Kiihtelysvaaran eteläiset kylät ry Luokka:Kiihtelysvaaran kylät Luokka:Valtakunnallisesti arvokkaat maisema-alueet Suomessa
Torrie Wilson

Torrie Anne Wilson (s. 24. heinäkuuta 1975 Boise, Idaho) on yhdysvaltalainen entinen showpainija, fitness-kilpailija ja malli. Wilsonia on kuvattu lehtiin kuten FHM ja Playboy, joista jälkimmäisen kannessa hän on esiintynyt kahdesti. Kehonrakennuksessa hänen paras saavutuksensa on Miss Galaxy -kisan voitto 1998. == Lähteet == == Aiheesta muualla == * The Official Torrie Wilson Fansite Luokka:Yhdysvaltalaiset showpainijat Luokka:Vuonna 1975 syntyneet Luokka:Elävät henkilöt
Adolf Merckle

Adolf Merckle (18. maaliskuuta 1934 Dresden, Saksa – 5. tammikuuta 2009 Blaubeuren, Baden-Württemberg, Saksa) oli Saksan rikkaimpiin kuulunut liikemies. Merckle syntyi varakkaaseen perheeseen. Hän peri vanhempiensa kemikaalitukun, joka tuolloin työllisti 80 työntekijää. Elämänsä aikana Merckle laajensi yritystoimintaa niin, että hänen kuolemansa aikaan hänen omistamat yritykset työllistivät noin 100 000 työntekijää. Merckle oli vuonna 2008 Forbesin mukaan maailman 94. rikkain ihminen, mutta menetti loppuvuodesta 2008 satoja miljoonia virheellisten arvioiden vuoksi. Hänen omistuksiinsa kuului muun muassa lääketehdas Ratiopharm Group, 57 prosenttia Phoenix Pharmahandelista, ja perhe on suursijoittajana maailman suurimpiin sementinvalmistajiin kuuluvassa Heidelberg Cementissä. Varsinkin Volkswagenin osakkeella keinottelu aiheutti suuria tappioita Mercklen perheelle. Merckle kuoli 5. tammikuuta 2009 tehtyään itsemurhan hyppäämällä junan alle. Syynä itsemurhaan olivat maailmanlaajuisen talouskriisin aiheuttamat vaikeudet, joihin Mercklen yritykset olivat ajautuneet. Merckle oli Suomessa syytteessä lääketukkuyritys Tamron omistukseen liittyvistä tiedotusrikkomuksista, mutta oikeuskäsittely ei vielä ollut käynnistynyt. ==Lähteet== * Luokka:Saksalaiset liikemiehet Luokka:Itsemurhan tehneet Luokka:Vuonna 1934 syntyneet Luokka:Vuonna 2009 kuolleet
Reeta Aarnio

__NOTOC__ Reeta Aarnio (s. 25. tammikuuta 1971 Helsinki) on suomalainen lasten- ja nuortenkirjailija. Aarniolta on julkaistu fantasiaromaanit Maan kätkemät (Otava, 2008), Veden vanki (2009), Virvatulen vartijat (2010) ja Tuulien taikuri (2013). Teokset sisältävät aineksia suomalaisesta mytologiasta. Sarjan kolmas osa sai Lukuvarkaus-palkinnon vuonna 2011. Vuonna 2013 Aarniolle myönnettiin Kaarina Helakisa -palkinto. == Teokset == Maan kätkemät aloittaa teossarjan, jossa Harry Potter -kirjojen tapaan yhdistyvät lasten arkielämän sekä fantasiamaailman kuvaukset. Neljäsluokkaista Liinaa kiusataan uudessa koulussa, mutta hän löytää kirjastosta oven, joka johtaa toisenlaiseen maailmaan. Liina kuuluu ihmisiin, jolla on kyky nähdä asioita, joita toiset eivät näe. Hän saa huomata, että suomalaisen kansanperinteen olennot ovat todellisia. Eräät koulun oppilaat käyvät iltaisin ”taikatunneilla”, joilla he oppivat maahisten, tonttujen, veden väen ja muiden olentojen tuntemusta. Teoksissa Veden vanki, Virvatulen vartijat ja Tuulien taikuri esiintyvät samat henkilöt, mutta tarinoina teokset ovat itsenäisiä. Sarja ottaa kantaa myös luonnonsuojeluun, esimerkiksi metsänväki joutuu pakenemaan metsäkoneita. == Yksityiselämä == Aarnio valmistui filosofian maisteriksi vuonna 1999. Hän opiskeli Helsingin yliopistossa pääaineenaan kotimaista kirjallisuutta ja sivuaineina suomen kieltä, kasvatustiedettä ja folkloristiikkaa. Ammatiltaan Aarnio on äidinkielen ja kirjallisuuden opettaja. Hän asuu Helsingissä ja opettaa Aleksis Kiven koulussa. Aarniolla on kolme lasta, joille hän alun perin kirjoitti esikoisteoksensa iltalukemiseksi. Aarnio on yksi Otavan yläkoulun äidinkielen oppikirjan Särmän tekijöistä. == Kirjat == * * * * * * == Lähteet == == Kirjallisuutta == * == Aiheesta muualla == * Sanojen aika – Reeta Aarnio. Helsingin kaupunginkirjasto. * Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1971 syntyneet Luokka:Elävät henkilöt
Luettelo epävirallisista merialueista

Tämä on luettelo epävirallisista merialueista, joita kutsutaan meriksi, mutta joita International Hydrographic Organization ei ole määritellyt "virallisiksi" merialueiksi. * Ahvenanmeri * Amundseninmeri * Argentiinanmeri * Bellingshauseninmeri * Bohainmeri * Comotesinmeri * Davisinmeri * d'Urvillenmeri * Eteläinen jäämeri * Frohavet * Frøyhavet * Haakon VII:n meri * Hebridienmeri * Islanninmeri * Koronmeri * Kreetanmeri * Lopphavet * Mindanaonmeri (myös Boholinmeri) * Myrtoonmeri * Perämeri * Petšoranmeri * Rossinmeri * Røsthavet * Saaristomeri * Samarinmeri * Sargassomeri * Selkämeri * Scotianmeri * Sibuyaninmeri * Traakianmeri * Vattimeri * Visayaninmeri * Väinameri * Wandelinmeri (myös McKinleynmeri) * Weddellinmeri * Østhavet ==Järviä, joita kutsutaan meriksi == * Araljärvi on useilla kielillä meri * Kaspianmeri * Kuollutmeri * Zuiderzee ==Lähteet== * * Epäviralliset merialueet *
Andre Ware

Frank André Ware (s. elokuu 1965 Kalamazoo, Michigan) on yhdysvaltalainen näyttelijä, joka on useimmiten esiintynyt toiminta- ja draamaelokuvissa, sekä televisiosarjoissa. Hänellä oli muun muassa pieni rooli elokuvassa Die Hard – koston enkeli ja oli pääosassa animaatioelokuvissa Ultimate Avengers ja Ultimate Avengers 2. ==Lähteet== * André Ware TV.comissa * Frank Andre Ware TV.comissa Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1965 syntyneet Luokka:Elävät henkilöt
Georg Lindemann

Georg Lindemann (8. maaliskuuta 1884 Osterburg – 25. syyskuuta 1963 Freudenstadt, Baden-Württemberg, Länsi-Saksa) oli saksalainen kenraalieversti toisen maailmansodan aikana. Lindemann liittyi kadetiksi Saksan keisarilliseen armeijan 6. rakuunarykmenttiin vuonna 1903. Ensimmäisessä maailmansodassa hän toimi esikuntaupseerina sekä itä- että länsirintamalla. Saksan kansallissosialistisen työväenpuolueen valtaannousun jälkeen vuonna 1933 Lindemann ylennettiin everstiksi. Seuraavana vuonna hänet nimitettiin Hannoverin sotakoulun johtajaksi. Lokakuusta 1936 lähtien Lindemann toimi Saksan 36. jalkaväkidivisioonan komentajana. Toinen maailmansota syttyi syyskuussa 1939, kun Saksa hyökkäsi Puolaan ilman sodanjulistusta. Kenraaliluutnantti Lindemannin divisioona oli tuolloin sijoitettuna länsivallille, Saksan ja Ranskan väliselle rajalle. Hän komensi yksikköä Ranskaan suunnatussa hyökkäyksessä kesällä 1940.Axis history factbook: 36. Infanterie-Division Lokakuussa 1940 Lindemann nimitettiin L. armeijakunnan komentajaksi. Tehtävää seurasi ylennys ratsuväenkenraaliksi. Armeijakunta osallistui Jugoslavian ja Kreikan valtaamiseen keväällä 1941. Kesällä se siirrettiin ottamaan osaa operaatio Barbarossaan. Tammikuussa 1942 Lindemann tuli Georg von Küchlerin tilalle 18. armeijan komentajaksi.Axis history factbook: 18. Armee Armeijan komentajana hän johti Leningradin piiritystä. Heinäkuussa 1942 Lindemann ylennettiin kenraalieverstiksi. Seuraavan vuoden elokuussa hänet mainittiin armeijan raportissa hänen torjuttua puna-armeijan hyökkäyksen Laatokan alueella. Myös Suomen puolustusvoimat palkitsi hänet 1. luokan vapaudenristillä. Maaliskuussa 1944 hänelle annettiin pohjoisen armeijaryhmän komento. Tehtävä oli lyhytikäinen, sillä heinäkuussa hänet vapautettiin komennosta ja siirrettiin Wehrmachtin komentajareserviin. Adolf Hitler oli tyytymätön Lindemannin suorituksiin ja sanoi tästä tulleen vanha ja heikko. Tammikuun lopulla 1945 Lindemann pääsi takaisin palvelukseen. Hänet nimitettiin Wehrmachtin komentajaksi Tanskaan. Sodan viimeisinä päivinä hän siirsi Tanskassa olleet miehitysjoukot takaisin Saksaan. Hän antautui yhdysvaltalaisille joukoille ja vietti kaksi vuotta sotavankeudessa. Hänet vapautettiin kesällä 1947, mutta Tanskan armeija vangitsi hänet uudelleen syyskuussa, vapauttaen Lindemannin seuraavana keväänä. Lindemann kuoli Schwarzwaldin Freudenstadtissa 1963. ==Lähteet== == Aiheesta muualla == *Generals.dk Luokka:Saksalaiset kenraalit Luokka:Vuonna 1884 syntyneet Luokka:Vuonna 1963 kuolleet
Meridiaani (Perinteinen kiinalainen lääkintä)

Meridiaani (經絡; yksinkert.: 经络; pinyin: jīngluò - jing: läpikulku; luo: verkko; japani: keiraku; korea: kyungrak) on perinteisen kiinalaisen lääkinnän käsite. Kiinassa sitä kutsutaan myös kanavaksi (經脈; yksinkert. 经脉; pinyin: jīngmài - kulkuväylä) tai pulssiverkostoksi (絡脈; yksinkert. 络脉; pinyin: luòmài). Meridiaanit ovat kanavia, jotka kuljettavat qitä ja verta kaikkiin ihmisen ruumiinosiin. Meridiaaneille sijoittuvat akupisteet. Meridiaaneja katsotaan nykyään olevan 20: * Päämeridiaanit eli 12 kanavaa (十二經脈; yksinkert. 十二经脉; pinyin: shíèr jīngmài) eli 12 oikeaa kanavaa (十二正經; yksinkert. 十二正经; pinyin: shíèr zhèngjīng), jotka kulkevat käsivarsiin ja alaraajoihin. * Sivumeridiaanit eli "kahdeksan ihmeellistä kanavaa" (奇經八脈; yksikert. 奇经八脉; pinyin: qíjīng bāmài). Meridiaanit jaetaan yin- ja yang -meridiaaneihin ja jokainen liitetään yhteen viidestä elementistä. Meridiaanien olemassaoloa ei ole varmennettu länsimaisen lääketieteen menetelmin.http://www.chinesemedicinetimes.com/section.php?xSec=122 == Lähteet == Luokka:Perinteinen kiinalainen lääkintä
Maailman ihanin tyttö

Maailman ihanin tyttö on vuodesta 1998 alkaen jatkunut yhteisöllinen valokuvahanke, jonka valokuvaaja, taide- ja sosiaalikasvattaja Miina Savolainen on toteuttanut yhteistyössä kymmenen Hyvösen lastenkodissa kasvaneen nuoren naisen kanssa. Eri vuosina otetut valokuvat tallentavat nuorten kasvua. Aiheesta julkaistiin valokuvakirja vuonna 2008. Satuhenkisissä kuvissa luonnon keskellä nuorilla on ollut tilaisuus nähdä itsensä vahvoina ja ehjinä. Esimerkiksi Eeva-lehden kuvauksen mukaan ”lumoavissa valokuvissa tytöt on puettu myyttisiksi metsänhengiksi, jotka kulkevat kuin usvaenkelit suomalaisessa luonnossa. Kuvien sanotaan lohduttavan särkyneitä sydämiä.” Tytöt valitsivat itse roolit, joissa heidät kuvataan. Maailman ihanin tyttö -projektista alkoi voimauttavan valokuvan menetelmän kehittäminen. Samanniminen valokuvanäyttely on nähty eri puolilla Suomea sekä Barcelonassa, Napolissa ja Sarajevossa. Hanke on palkittu muun muassa Lastenkulttuurin valtionpalkinnolla. Hanke on Miina Savolaisen taiteen maisterin lopputyö Taideteollisen korkeakoulun taidekasvatuksen osastolle. Suomen kirjataiteen komitea valitsi teoksen vuoden 2008 kauneimpien kirjojen joukkoon. Teos sai kiitosta myös käsintehdystä grafiikastaan, materiaalivalinnoistaan ja painojäljestään. Kirjassa on suomen- ja englanninkielinen teksti. == Lähteet == * === Viitteet === == Aiheesta muualla == * voimauttavavalokuva.net. * Kehon kuvia: Miina Savolainen ja maailman ihanin tyttö. Nono 19.12.2006. * Tero Hautamäki: Valokuva voimauttaa ihanat tytöt. Ilkka 2.1.2009. * Nina Riutta: Enemmän kuin tuhat sanaa . Vantaan Lauri 10.8.2006. * Tiina Ruotsala: Kaikille maailman tytöille . Keskipohjanmaa. * Hanna Säntti: Maailman ihanin bisnes. Talouselämä 15.12.2009. * Seppo Toivonen: Miina Savolainen haastattelussa Kirjastokaista 2.10.2009 * Ylen Elävä arkisto: Hyvösen tytöt ja valokuvan parantava voima * Miina Savolainen ja Valokuvan voimaa tv- ohjelmasarja Luokka:Suomalaiset kirjat Luokka:Valokuvat Luokka:Vuoden 2008 kirjat Luokka:Kuvateokset
Cosenza

Cosenza on kaupunki Calabrian alueella Italian eteläosassa. Se on Cosenzan maakunnan pääkaupunki. Cosenza sijaitsee rannikon vuoriston ja La Silan ylängön välisessä laaksossa, Busento- ja Crathisjokien yhtymäkohdassa, 238 metrin korkeudella merenpinnasta. Cosenzan pinta-ala on 38 km² ja asukasluku vajaat 70 000\. Vielä vuonna 1981 asukkaita oli yli 106 000.www.citypopulation.de Suurkaupunkialueella asuu yli 250 000 ihmistä. Cosenza on vanha kulttuurikeskus ja sitä kutsuttiinkin antiikin aikana Calabrian Ateenaksi. Vuonna 1511 perustettu Accademia Cosentina oli yksi Euroopan ensimmäisistä akatemioista. Kaupungissa on paljon kultturikohteita, kuten museoita, teattereita ja kirjastoja sekä Cosenzan yliopisto. == Lähteet == == Aiheesta muualla == * Virallinen sivusto Luokka:Calabrian kaupungit Luokka:Cosenzan maakunnan kunnat
Nauhapensas

Nauhapensas (Homalocladium platycladum) on Uuden-Guinean ja Salomonsaarten alueilta kotoisin oleva tatarkasvi, joka on yleistynyt eri puolille maailmaa tropiikin ja subtrooppisen vyöhykkeen koriste- ja pensaskasviksi. Euroopassa kasvia viljellään lähinnä ruukuissa sisätiloissa. Se tunnetaan kauppapuutarhoissa ainakin nimellä twiggy, joka viitannee samannimisen valokuvamallin hoikkuuteen. Yksi kasvin englanninkielisistä nimistä on ”tapeworm plant”, joka olisi suunnilleen käännettynä heisimatokasvi. Tämä kuvaa kasvin ulkonäköä. Sen vihreät varret ovat litteitä ja jaokkeellisia. Kasvin kukat ilmaantuvat jaokkeiden rajalle palloina, jotka kypsyvät ensin punaisiksi, sittemmin mustiksi siemeniksi. Lehtiä on vain nuorissa versoissa ja ne ovat pieniä. Kasvista voi tulla noin nelimetrinen.Viikon kasvi 2000 englanniksi Havaijin kasveja englanniksi Kasvihuoneissa nauhapensaan lehdet ovat vahingoittuneet toisinaan pihatattarenhärmä (Erysiphe polygoni) -härmästä.Kasvitaudista Prahan yliopistossa englanniksi == Lähteet == Luokka:Tatarkasvit
Curt Haase

Curt Haase (15. joulukuuta 1881 Honnef am Rhein, Saksa – 9. helmikuuta 1943 Grunewald, Berliini) oli saksalainen kenraalieversti toisen maailmansodan aikana. ==Ensimmäinen maailmansota== Curt Haase liittyi kadetiksi keisarillisen Saksan armeijan württembergiläiseen 65. tykistörykmenttiin vuonna 1901. Ensimmäisen maailmansodan alussa hän komensi tykkipatteria rintamalla, kunnes 1915 siirtyi 51. jalkaväkiprikaatin esikuntaan. Sodan loppuun mennessä hän toimi esikuntaupseerina vielä kahdessa eri divisioonassa. ==Sotien väliset vuodet== Sodan jälkeen Haase toimi muun muassa kouluttajana jalkaväenkoulussa ja tykistön pataljoonankomentajana. Vuosina 1925–1930 hän oli sotaministeriön tykistön tarkastajan neuvonantaja. Saksan kansallissosialistisen työväenpuolueen noustua valtaan tammikuussa 1933 eversti Haase nimitettiin Jüterbogin tykistökoulun esikunnan komentajaksi. Maaliskuussa 1935 hänestä tuli 3. jalkaväkidivisioonan komentaja. Vuotta myöhemmin hänet siirrettiin samaan tehtävään 17. jalkaväkidivisioonaan. Marraskuusta 1938 Haase toimi III armeijakunnan ja sotilaspiiri III:n komentajana. Samaan aikaan Haase ylennettiin myös tykistönkenraaliksi. ==Toinen maailmansota== Haase komensi III armeijakuntaa Puolan offensiivin aikana 1939 ja myös taistelussa Ranskasta vuonna 1940. Ranskan antautumisen jälkeen hänet ylennettiin kenraalieverstiksi. Marraskuussa hänet siirrettiin Wehrmachtin komentajareserviin. Tammikuussa 1941 Haasesta tuli vasta perustetun 15. armeijan ensimmäinen komentaja. Armeija toimi vartiointi- ja miehitystehtävässä Pohjois-Ranskassa Englannin kanaalin rannikolla. Hän toimi tehtävässä joulukuuhun 1942 saakka, jolloin hänet siirrettiin takaisin komentajareserviin. Haase ei saanut enää uusia komentajuuksia tai tehtäviä, ja hän kuoli sydänsairauteen helmikuussa 1943. ==Aiheesta muualla== Luokka:Saksalaiset kenraalit Luokka:Vuonna 1881 syntyneet Luokka:Vuonna 1943 kuolleet
Suzanne Todd

Suzanne Todd (s. 1965 Kalifornia) on yhdysvaltalainen Independent Spiritilla palkittu elokuvatuottaja, joka omistaa yhdessä nuoremman siskonsa Jennifer Toddin kanssa Team Todd -tuotantoyhtiön. ==Elokuvat== * Tuplamorsian (2008) * Across the Universe (2007) * Zoom: Supersankariopisto (2006) * Oikeanlaista kemiaa (2005) * Austin Powers ja kultamuna (2002) * Hiljaiset seinät 2 (2000) * Boiler Room (2000) * Memento (2000) * Austin Powers – agentti joka tuuppasi minua (1999) * Levottomat kädet (1999) * Sotilas Jane (1997) * Austin Powers – kumma jätkä (1997) * Nyt ja silloin (1995) * Power Rangers (1995) * Kalman johde (1992) * Hudson Hawk – varkaista parhain (1991) * Predator 2 (1990) * Die Hard 2 – vain kuolleen ruumiini yli (1990) ==Lähteet== * Luokka:Yhdysvaltalaiset elokuvatuottajat Luokka:Vuonna 1965 syntyneet Luokka:Elävät henkilöt
John Shirley

John Patrick Shirley (s. 1953 Houston, Texas) on yhdysvaltalainen kirjailija, joka kirjoittaa tieteis- ja kauhuaiheisia romaaneja, novelleja ja käsikirjoituksia. Hän vietti lapsuutensa Portlandissa, Oregonissa. Ennen kirjailijanuraansa asuessaan New Yorkissa ja Pariisissa hän oli laulajana post-punk funk-rock -yhtyeessä. Monivivahteinen John Shirley on tunnettu cyberpunkista ja jännitysromaaneista. Kirjallisuuskriitikko Paul T. Riddellin mielestä John Shirley oli cyberpunk-liikkeen alkuupanija 1980-luvulla. William Gibson, Neurovelhon kirjoittaja on toiminut novelleissaan yhteistyössä Shirleyn kanssa, kuten myös Bruce Sterling ja Rudy Rucker. Shirley kirjoittaa fantasiakirjallisuutta, joka on samalla poliittista satiiria. Shirleyn tyyli liikkuu surrealistisen ja naturalistisen välimaastossa. Shirleyn tunnetuin elokuvakäsikirjoitus on The Crow, ja hän on myös käsikirjoittanut televisiosarjaa Poltergeist: The Legacy. Hän on myös lauluntekijä ja kirjoittanut muun muassa Blue Öyster Cultille. ==Palkintoja== Shirleyn novellikokoelma Black Butterflies voitti: * Horror Writers of American myöntämä Bram Stoker Award * International Horror Guild Award * Valinta Publishers Weeklyn Vuoden 1998 parhaat -listalle == Teoksia == ===Romaaneja=== * Transmaniacon (1979) * Dracula in Love (1979) * City Come A-Walkin' (1980) * Three-Ring Psychus (1980) * Wetbones (1991) * Silicon Embrace (1996) * Demons (2000, lyhytromaani) * The Other End] (2007) * Alien: Steel Egg] (2007) * Black Glass (2008) * BioShock: Rapture (2011) ===Novellikokoelmia=== *Heatseeker (1989) *New Noir (1993) *The Exploded Heart (1996) *Black Butterflies (1998) *Really, Really, Really, Really Weird Stories (1999) *Darkness Divided (2001) *Living Shadows (2007) == Lähteet == == Aiheesta muualla == * * John Shirleyn rock-musiikkia * AvPGalaxyn haastattelu * AvPGalaxy haastattelu #2 * "Is the Internet Good for Writers?" Luokka:Yhdysvaltalaiset elokuvakäsikirjoittajat Luokka:Yhdysvaltalaiset kauhukirjailijat Luokka:Vuonna 1953 syntyneet Luokka:Elävät henkilöt
Päämeridiaani

Päämeridiaani on kiinalaisen lääketieteen käsite. Meridiaani on energiakanava, jota pitkin qi ja veri virtaavat kehon eri osiin. Päämeridiaaneja on 12 ja niitä kutsutaan nimillä 12 kanavaa (十二經脈; yksinkert. 十二经脉; pinyin: shíèr jīngmài) tai 12 oikeaa kanavaa (十二正經; yksinkert. 十二正经; pinyin: shíèr zhèngjīng). Taulukko päämeridiaaneista ja niiden tärkeimmistä ominaisuuksista:Peter Deadman, Mazin Al-Khafaji ja Kevin Baker: "A Manual of Acupuncture", Journal of Chinese Medicine, 2007. ISBN 978-0-9510546-5-9中医药学名词审定委员会. 中医药学名词, 北京:科学出版社, 2005. ISBN 7030151542 Meridiaani Yin-yang Käsi, jalka 5 elementtiä Elin Käden taiyin- keuhkomeridiaani (手太阴肺经 shǒu-tàiyīn-fèijīng) Taiyin (suurin yin) Käsi 手 Metalli 金 Keuhkot 肺 Käden shaoyin-sydänmeridiaani (手少阴心经 shǒu-shǎoyīn-xīnjīng) Shaoyin (pieni yin) Käsi 手 Tuli 火 Sydän 心 Käden jueyin-sydänpussimeridiaani (手厥阴心包经 shǒu-juéyīn-xīnbāojīng) Jueyin (äärimmäinen yin) Käsi 手 Tuli 火 Sydänpussi 心包 Käden shaoyang-kolmoislämmitinmeridiaani (手少阳三焦经 shǒu-shǎoyáng- sānjiāojīng) Shaoyang (pieni yang) Käsi 手 Tuli 火 Kolmoislämmitin 三焦 Käden taiyang-ohutsuolimeridiaani (手太阳小肠经 shǒu-tàiyáng-xiǎochángjīng) Taiyang (suurin yang) Käsi 手 Tuli 火 Ohutsuoli 小肠 Käden yangming-paksusuolimeridiaani (手阳明大肠经 shǒu-yángmíng-dàchángjīng) Yangming (yang-kirkkaus) Käsi 手 Metalli 金 Paksusuoli 大腸 Jalan taiyin-pernameridiaani (足太阴脾经 zú-tàiyīn-píjīng) Taiyin (suurin yin) Jalka 足 Maa 土 Perna 脾 Jalan shaoyin-munuaismeridiaani (足少阴肾经 zú- shǎoyīn-shènjīng) Shaoyin (pieni yin) Jalka 足 Vesi 水 Munuaiset 腎 Jalan jueyin- maksameridiaani (足厥阴肝经 zú-juéyīn-gānjīng) Jueyin (äärimmäinen yin) Jalka 足 Puu 木 Maksa 肝 Jalan shaoyang-sappirakkomeridiaani (足少阳胆经 zú-shǎoyáng-dǎnjīng) Shaoyang (pieni yang) Jalka 足 Puu 木 Sappirakko 膽 Jalan taiyang- virtsarakkomeridiaani (足太阳膀胱经 zú-tàiyáng-bǎngguāngjīng) Taiyang (suurin yang) Jalka 足 Vesi 水 Virtsarakko 膀胱 Jalan yangming-mahalaukkumeridiaani (足阳明胃经 zú- yángmíng-wèijīng) Yangming (yang-kirkkaus) Jalka 足 Maa 土 Mahalaukku 胃 ==Lähteet== Luokka:Perinteinen kiinalainen lääkintä
Housut pois!

Housut pois! (The Full Monty) on vuonna 1997 valmistunut brittiläinen komediaelokuva. Elokuva sai neljä Oscar-ehdokkuutta, joista se voitti yhden parhaasta musiikista. Vuonna 1999 British Film Instituten kyselyssä Housut pois! äänestettiin kaikkien aikojen 25. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016. The New York Timesin kriitikot valitsivat vuonna 2004 kaikkien aikojen tuhat parasta elokuvaa maailmassa, ja Housut pois! pääsi mukaan listalle. Elokuvan pohjalta tehtiin samanniminen musikaali, joka kantaesitettiin vuonna 2000. == Pääosissa == == Palkinnot == === Oscarit === *Paras musiikki: Anna Dudley Ehdokkuudet: * Paras ohjaus:Peter Cattaneo * Paras elokuva * Paras alkuperäinen käsikirjoitus: Simon Beaufoy == Lähteet == Luokka:Vuoden 1997 brittiläiset elokuvat Luokka:Brittiläiset komediaelokuvat Luokka:Tanssielokuvat Luokka:Parhaan musiikin Oscar-palkinnon saaneet elokuvat Luokka:BAFTA Film Award -palkitut elokuvat Luokka:SAG-palkitut elokuvat
Richard Ruoff

Richard Ruoff (18. elokuuta 1883 Messbach – 30. maaliskuuta 1967 Tübingen) oli saksalainen kenraalieversti toisen maailmansodan aikana. ==Sotilasura== Kirjoitettuaan ylioppilaaksi Ruoff liittyi kadetiksi Saksan keisarillisen armeijan württembergiläiseen 10. jalkaväkirykmenttiin 1903. Ensimmäisessä maailmansodassa hän palveli aluksi komppanianpäällikkönä, kunnes siirtyi esikuntaupseeriksi yleisesikuntaan. Sodan jälkeen Ruoff toimi esikuntaupseerina ja komentajana vaihtelevissa yksiköissä. Kansallissosialistisen puolueen valtaannousun myötä armeijaa laajennettiin ja ammattiupseerit saivat ylennyksiä. Ruoff ylennettiin everstiksi ja hän pääsi 13. rykmentin komentajaksi. Seuraavana vuonna hänet siirrettiin jälleen esikuntatehtäviin ja huhtikuussa 1934 hänet ylennettiin kenraalimajuriksi. ==Toinen maailmansota== Ruoff ylennettiin jalkaväenkenraaliksi toukokuussa 1939, muutama kuukausi ennen toisen maailmansodan alkua. Sodan sytyttyä Ruoff oli sijoitettuna länteen V. armeijaryhmän esikuntapäällikkönä ja V. armeijakunnan komentajana. Hän osallistui Ranskan valtaukseen kesällä 1940. Tammikuussa 1942 Ruoff siirrettiin itärintamalle Moskovan edustalla olleen 4. panssariarmeijan komentajaksi. Edellinen komentaja kenraalieversti Erich Hoepner oli juuri vapautettu tehtävistään hänen määrättyä vetäytymisen säästääkseen vaikeassa asemassa olevia joukkojaan. Ruoff sai puolestaan vetäytyä ilman ongelmia. Hänet ylennettiin kenraalieverstiksi huhtikuussa. Kesäkuussa Ruoff siirrettiin komentajaksi 17. armeijaan. Loppukesällä armeija eteni kohti Kaukasuksen öljykenttiä. Hän menetti osia armeijastaan Stalingradin taistelun yhteydessä ja joutui vetäytymään. Ruoffin johdolla armeija osallistui Kubanjoen sillanpääaseman puolustamiseen kesällä 1943. Heinäkuussa hänet siirrettiin Wehrmachtin komentajareserviin eikä hän saanut uusia tehtäviä sodan aikana. Sodan jälkeen hän eli Bodenjärven rannalla olevassa kodissaan Tübingenissä. Richard Ruoff kuoli marraskuussa 1967. Luokka:Saksalaiset kenraalit Luokka:Vuonna 1883 syntyneet Luokka:Vuonna 1967 kuolleet
Markel Susaeta

Markel Susaeta Laskurain (s. 14. joulukuuta 1987 Eibar, Guipúzcoa, Espanja) on espanjalainen jalkapalloilija. Hän oli pelipaikaltaan hyökkäävä keskikenttäpelaaja. Hän edusti toistakymmentä vuotta Espanjan pääsarjassa Athletic Bilbaota. Uransa viimeiset vuodet hän pelasi Japanissa ja Australiassa. Athletic Bilbaon edustusjoukkueessa Susaeta debytoi 2. syyskuuta 2007 ottelussa Barcelonaa vastaan. Susaeta pelasi Espanjan alle 21-vuotiaiden maajoukkueessa. Hän pelasi Espanjan A-maajoukkueessa yhden ottelun Panamaa vastaan marraskuussa 2012 ja teki siinä maalin. == Lähteet == == Aiheesta muualla == *Susaetan profiili Athletic Bilbaon sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1987 syntyneet Luokka:Elävät henkilöt